Cuneiform Tablet Prague I 535
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
en-na-nu-um a-na sú-en₆-na-da iṣ-ba-at-ni-a-tí-ma um-ma en-na-nu-um-ma a-na sú-en₆-na-da-ma 1 ma-na KÙ.BABBAR ša li-bi₄-kà ù 1 GÚ 17 ma-na URUDU ma-sí-am a-na ma-nim ta-dí-in um-ma sú-en₆-na-da-ma 1 ma-na KÙ.BABBAR ù 1 GÚ 17 ma-na URUDU ma-sí-am ša li-bi₄-a a-na ša ki-ma ku-a-tí i-dí-da-gán i-dí-IŠTAR ù a-šur-GAL i-na tur₄-ḫu-mì-it áš-qúl a-na a-wa-tim a-ni-a-tim kà-ru-um wa-aḫ-šu-ša-na i-dí-ni-ma IGI GÍR ša a-šur ší-bu-tí a-dí-in IGI {d}IŠKUR-ṣú-lu-li ir-ma-a-šur tap-pá-i